শহরে আসছে নীরজ পান্ডের ‘খাকি: দ্য বেঙ্গল চ্যাপ্টার’ দল

আগামী ২০ মার্চ নীরজ পান্ডের ‘খাকি: দ্য বেঙ্গল চ্যাপ্টার'(Khakee: The Bengal Chapter) মুক্তি পেতে চলেছে।তার আগে আগামীকাল অর্থাৎ ৫ মার্চ তার দল নিয়ে কলকাতা সফরে আসছেন। অবশ্যই সেই দলে যোগ দেবেন এই সিরিজের অন্যতম অভিনেতা প্রসেনজিৎ চট্টোপাধ্যায়,জিৎ, পরমব্রত চট্টোপাধ্যায় শাশ্বত চট্টোপাধ্যায় ও আরও অনেকে। নিরাজ এর সঙ্গে থাকছেন চিত্রাঙ্গদা সিং, আদিল জাফর খান ও অন্যান্যরা। এই শহরের প্রতি শ্রদ্ধা জানাতে দলটি কলকাতার ঐতিহ্যবাহী ট্রামে চড়বেন এসপ্ল্যানেড ট্রাম ডিপোতে। কলকাতার কিংবদন্তি ট্রাম গাড়িতেই দলটি শহরের সংস্কৃতি উদযাপন করবে।তারপর সাংবাদিকদের সঙ্গে বৈঠকে যোগ দেবে দলটি।
এ সপ্তাহের শুরুতে ‘নেটফ্লিক্স’ ইনস্টাগ্রামে খাকি দা বেঙ্গল চ্যাপ্টারের মুক্তির দিন ঘোষণা করেছে। যেখানে ভিডিওতে প্রসেনজিৎ ও জিৎ কে আড্ডা দিতে দেখা গেছে। টলিউডের এই দুই সুপারস্টারকে একসঙ্গে প্রথম পর্দায় দেখা যাবে। ভিডিওতে প্রসেনজিৎ বলছেন সবাই আমায় জিজ্ঞেস করছেন ‘বস’ আর বুম্বাদা একসাথে কব আ রাহা হ্যায়? মানে বাঘ আর সিংহ একসঙ্গে কবে আসছে! প্রসেনজিতের এই কথার সময় জিৎকে পর্দায় দেখা যায়নি। এরপর বুম্বাদা ক্যামেরার সামনে চিৎকার করে জিৎকে ডাকেন ‘কাহাপে হে এ জিত! জিত!…’তারপরেই দেখা গেল জিৎকে। দৌড়ে এসেছি বলেন ইয়ে রাহা, ইয়ে রাহা, মানে হাই….’এরপরই জিতের সঙ্গে রসিকতা শুরু করেন প্রসেনজিৎ। বলেন, ‘বস হামেসা স্টাইল মারতা হ্যায়।’পাল্টা জিতের উত্তর আমি আর কোথায় বস তুমি তো ওজি বস! দ্য ইন্ডাস্ট্রি।’

তারপর প্রসেনজিতের গলায় শোনা যায়, শুনুন অ্যাকশন জিৎ সামলাবে। জিৎ বলেন নাটক ওর থেকে ভালো আর কে সামলাতে পারবে! এর অর্থ হল ১০০ শতাংশ ধামাকা… গ্যারান্টি। আর বুম্বাদা বলে ওঠেন, কি তৈরি তো? এরপরই মুক্তির দিন ঘোষণা করা হয়।
প্রসঙ্গত, নীরাজ পান্ডে প্রযোজিত এই সিরিজ ‘খাকি: দ্য বেঙ্গল চ্যাপ্টার’ পরিচালনা করছেন বাঙালি পরিচালক দেবাত্মা মন্ডল এবং তুষারকান্তি রায়(Tushar Kanti Ray)। সিরিজের টিজর দর্শকরা দেখতে পেয়েছিল হাওড়া ব্রিজ থেকে শুরু করে শহর কলকাতার এক টুকরো ঝলক। কার্তুজ থেকে বন্দুক সহ নানান অস্ত্রশস্ত্র। একের পর এক খুন ঝরছে রক্ত। আর তখনই পর্দায় দেখা যায় পুলিশের পোশাকে জিৎকে। রাজনীতিবিদ সেজে হাত নারেন প্রসেনজিৎ। টিজারের ব্যাকগ্রাউন্ডে বেজে চলল কৈলাস খেরের গান, ‘এক অওর রং ভি দেখিয়ে ই য়ে বাঙাল কা’…
কলকাতার রাজনীতি আর গ্যাংস্টার রাজত্বের কথা উঠে আসবে এই ওয়েব সিরিজে।
অন্যান্য চরিত্রে দেখা যাবে চিত্রাঙ্গদা সিং,ঋত্বিক ভৌমিক,আদিল জাফর খান,শাস্বত চট্টোপাধ্যায় ও পরমব্রত চট্টোপাধ্যায়কে। এছাড়াও মিঠুনপুত্র মিমি চক্রবর্তী আকাঙ্ক্ষা সিং,পূজা চোপড়া দেবে দেখা যাবে এই সিরিজে।